Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukainen neuvoston vahvistamasta yhteisestä kannasta Euroopan parlamentin ja neuvoston direktiiviin turvallisuutta ja terveyttä koskevista vähimmäisvaatimuksista työntekijöiden altistuessa fyysisten tekijöiden aiheuttamille vaaroille (tärinä) (direktiivin 89/391/ETY 16 artiklan 1 kohdassa tarkoitettu n:s erityisdirektiivi) /* SEK/2001/1095 lopull. - COD/1992/0449 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukainen neuvoston vahvistamasta yhteisestä kannasta Euroopan parlamentin ja neuvoston direktiiviin turvallisuutta ja terveyttä koskevista vähimmäisvaatimuksista työntekijöiden altistuessa fyysisten tekijöiden aiheuttamille vaaroille (tärinä) (direktiivin 89/391/ETY 16 artiklan 1 kohdassa tarkoitettu n:s erityisdirektiivi) 1992/0449( COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukainen neuvoston vahvistamasta yhteisestä kannasta Euroopan parlamentin ja neuvoston direktiiviin turvallisuutta ja terveyttä koskevista vähimmäisvaatimuksista työntekijöiden altistuessa fyysisten tekijöiden aiheuttamille vaaroille (tärinä) (direktiivin 89/391/ETY 16 artiklan 1 kohdassa tarkoitettu n:s erityisdirektiivi) 1. Tausta -Ehdotus toimitettiin parlamentille* ja neuvostolle (COM(1992)560lopullinen) 8.2.1993 (EYVL C 77, 18.3.1993) * parlamentti ei kuulunut ehdotuksen tekohetkellä yhteispäätösmenettelyn piiriin -Talous- ja sosiaalikomitea antoi lausuntonsa 30.6.1993 (EYVL C 249) 13.9.1993) ja alueiden komitea * * ilmoitti 13. tammikuuta 2000 päivätyllä kirjeellä, ettei se anna lausuntoa -Euroopan parlamentti antoi lausuntonsa ensimmäisessä käsittelyssä 20.4.1994 (EYVL C 128, 9.5.1994) -Muutettu ehdotus toimitettiin neuvostolle 8.7.1994 (EYVL C 230, 19.8.1994) -Neuvosto pääsi poliittiseen yhteisymmärrykseen ja hyväksyi yhteisen kannan 28.11.2000 (yksimielisesti) ja 11.06.2001 (yksimielisesti) 2. Komission ehdotuksen tarkoitus Alkuperäinen ehdotus perustui perustamissopimuksen 118a artiklaan (nyk. 137 artikla), ja se on puitedirektiivin 89/391/ETY 16 artiklan 1 kohdassa tarkoitettu erityisdirektiivi. Direktiivin tarkoituksena on suojata työntekijöitä terveyttä ja turvallisuutta näiden altistuessa fyysisten tekijöiden aiheuttamille vaaroille. Ehdotus kattaa neljä fyysistä tekijää: melun (kuulovamman vaarat), tärinän (käsille, käsivarsille ja koko vartalolle aiheutuvat vaarat), sähkömagneettiset kentät ja optisen säteilyn (ihmiskehoon indusoituvasta sähkövirrasta, sähköiskuista ja palovammoista sekä lämpöenergian absorboitumisesta johtuvat terveysvaarat). Tärinää ja sähkömagneettista säteilyä koskevat säännökset ovat uusia, kun taas melua koskevia säännöksiä sisältyy jo neuvoston direktiiviin 86/188/ETY, jonka toinen vaihe tämä ehdotus on kyseisen direktiivin 10 artiklassa säädetyn lähestymistavan mukaan. Neuvoston yleinen lähestymistapa on ollut keskittyä yhteen tekijään (tärinään), josta voidaan päästä sopimukseen varhaisessa vaiheessa ja jota koskevaa yhteisön erityislainsäädäntöä ei ole. Kaikki valtuuskunnat ja komissio hyväksyivät tämän lähestymistavan, jossa ehdotusta käsitellään vaiheittain. Tämä ei merkitse muiden komission ehdotuksen osien hylkäämistä, vaan ne jäävät neuvoston asialistalle tulevaa käsittelyä varten. Neuvoston pöytäkirjaan tehdyssä lausunnossa neuvosto vahvistaa, että ehdotus säilyy neuvoston asialistalla ja sitoutuu käsittelemään muita fysikaalisia tekijöitä myöhemmin. 3. Huomioita yhteisestä kannasta 3.1. Yleistä Ehdotuksen jakamisen vuoksi tekstissä rajoitutaan käsittelemään erityisiä vähimmäisvaatimuksia työntekijöiden terveyden ja turvallisuuden suojaamiseksi mekaaniselle tärinälle altistumisesta aiheutuvilta tai mahdollisesti aiheutuvilta vaaroilta. Yhteisessä kannassa asetetaan käsiin ja käsivarsiin sekä koko vartaloon kohdistuvaa tärinää varten altistuksen raja-arvot, joita korkeammille arvoille työntekijät eivät saa altistua. Siinä asetetaan myös toimenpiteitä edellyttävät arvot, joiden perusteella määritetään, mitkä ehkäisytoimet ovat tarpeen työntekijöille aiheutuvan vaaran vähentämiseksi. Yhteisessä kannassa esitetyt ehkäisytoimenpiteet perustuvat pääasiassa riskin määritykseen ja arviointiin, joka työnantajan on tehtävä käyttämällä eri menetelmiä arvioidakseen altistustasoa mekaaniselle tärinälle. Tältä osin yhteisessä kannassa viitataan ISO-standardeihin. Työnantajan on laadittava ja pantava täytäntöön teknisten ja/tai organisatoristen toimenpiteiden ohjelma riskinarvioinnin perusteella ja heti, kun altistuksen raja-arvot ylitetään. Toimenpiteiden tarkoituksena on vähentää altistusta. Yhteisessä kannassa esitetään myös yksityiskohtaisia sääntöjä niille työntekijöille tiedottamisesta ja heidän kouluttamisestaan, jotka altistuvat tärinästä johtuville vaaroille. Yksityiskohtaiset säännöt koskevat myös tehostettua terveysseurantaa, ja niissä annetaan työntekijöille erityisoikeus tehostettuun terveysseurantaan, kun raja-arvot on ylitetty. Yleisesti ottaen neuvoston yhteinen kanta noudattelee komission ehdotuksen henkeä. Siinä on tosin erilainen rakenne, mikä johtuu ehdotuksen jakamisesta osiin. Siinä otetaan huomioon useimmat Euroopan parlamentin ensimmäisen käsittelyn jälkeen tehdyt muutokset, jotka koskevat komission ehdotuksen tärinäosaa. Merkittävimmät erot verrattuina komission ehdotukseen ovat altistuksen raja-arvojen ja toimenpiteitä edellyttävien arvojen korottaminen koko vartaloon kohdistuvan tärinän osalta, kynnysarvoa koskevan käsitteen poistaminen, erityispoikkeuksien myöntäminen meri- ja ilmaliikennealalle ja kausityöhön sekä siirtymäkauden myöntäminen nykyisille työvälineille yleensä ja maa- ja metsätaloudessa käytettäville työvälineille (pidempi kausi). 3.2. Euroopan parlamentin tarkistukset ensimmäisessä käsittelyssä Euroopan parlamentin ensimmäisessä käsittelyssä tekemät tärinään liittyvät tarkistukset ovat 1, 4, 5, 6, 7, 8, 9, 10, 11, 12, 13, 15, 16, 17, 18, 19, 20, 21, 25, 27, 28, 29, 30, 31, 32 ja 33. Tarkistukset 1, 4, 5, 8, 9, 16, 17, 18, 19, 28, 30, 31 ja 33 hyväksyttiin sellaisinaan sekä yhteiseen kantaan että muutettuun ehdotukseen. Lisäksi muutettuun ehdotukseen hyväksyttyjen tarkistusten 7, 10, 11, 13 ja 20 sanamuotoa muutettiin hieman neuvostossa, niiden merkitys kuitenkin säilyttäen. Komissio hyväksyy tämän. Tarkistuksia 21, 27, 29 ja 32, jotka hyväksyttiin muutettuun ehdotukseen, ei ole hyväksytty yhteiseen kantaan. Komissio hyväksyy näiden tarkistusten hylkäämisen, jotta päästäisiin yleiseen sopimukseen ja koska se katsoo, että yhteisessä kannassa säilytetään komission muutetun ehdotuksen niiden säännösten olennainen sisältö, joita kyseiset tarkistukset koskevat, joiltakin osin tiukemminkin. Tarkistuksia 6, 15 ja 25 ei ole hyväksytty yhteiseen kantaan eikä muutettuun ehdotukseen jo ensimmäisessä käsittelyssä esitetyistä syistä. Tarkistus 12, jota ei ollut hyväksytty muutettuun ehdotukseen, on sisällytetty hieman muutettuna yhteiseen kantaan. Muutetun ehdotuksen ja neuvoston yhteisen kannan tärkeimmät erot ovat seuraavat: a) erilainen rakenne ja artikloiden uudelleennumerointi, jotka johtuvat päätöksestä jakaa fyysisiä tekijöitä koskeva yleisdirektiivi neljää fyysistä tekijää käsitteleväksi neljäksi erilliseksi erityisdirektiiviksi. Komissio hyväksyi jakamisen sillä edellytyksellä, että muutettu ehdotus säilyy neuvoston asialistalla, kunnes kaikki fyysiset tekijät on käsitelty, ja että neuvosto antaa sitoumuksen jatkaa ehdotuksen jäljelle jääneiden osien käsittelyä, kunnes kaikki on käsitelty. b) päivittäisen altistuksen raja-arvoa koko vartaloon kohdistuvan tärinän osalta on korotettu yhteisessä kannassa 1,15 m/s2:iin (muutetussa ehdotuksessa 0,7 m/s2) ja toimenpiteitä edellyttäviä arvoja 0,6 m/s2:iin (muutetussa ehdotuksessa 0,5 m/s2). Komissio hyväksyi nämä uudet arvot, jotta päästäisiin yleiseen sopuratkaisuun, vaikkakin se on edelleen sitä mieltä, että muutetun ehdotuksen mukaiset alemmat arvot olisi vahvistettava. c) kynnysarvojen poistaminen yhteisestä kannasta. Komissio hyväksyi tämän poiston, koska se vahvistaa tekstiä saattamalla direktiivin säännökset sovellettaviksi, silloin kun vaara esiintyy. d) yhteiseen kantaan on lisätty uusia poikkeuksia koko vartaloon kohdistuvaa tärinää koskevien raja-arvojen osalta meri- ja ilmaliikenteen alalla samoin kuin poikkeus erityistapauksissa, joissa altistuminen vaihtelee huomattavasti eri aikoina. Komissio hyväksyi nämä poikkeukset ottaen huomioon, että meri- ja ilmaliikenteen ominaisuudet vaativat erityishuomiota ja poikkeusten myöntämiseen sovelletaan tiukkoja ehtoja samoin kuin takuita lääketieteellisen seurannan tehostamiseksi kyseisten työntekijöiden osalta. 3.3. Neuvoston esittämät uudet säännökset ja komission kanta Yhteisen kannan 9 artiklaan sisältyy vapaaehtoinen siirtymäkausi niiden velvoitteiden täytäntöönpanemiseksi, jotka koskevat raja-arvojen noudattamista käytössä olevien työvälineiden mukauttamista varten. Maa- ja metsätaloudessa käytettäville laitteille myönnetään kolmen vuoden lisäsiirtymäkausi. Komissio on samaa mieltä neuvoston kanssa siitä, että käytännön täytäntöönpano varsinkin pienissä ja keskisuurissa yrityksissä edellyttää tietoisuuden lisäämistä ja kohdennettuja tiedotuskampanjoita, koulutusmoduulien laatimista ja kurssien järjestämistä sekä uusien laitteiden ja/tai apuvälineiden hankkimista. Komissio hyväksyi näin ollen nämä siirtymäkaudet ja tunnusti, että jotkin teollisuudenalat tarvitsevat aikaa pystyäkseen mukautumaan. 4. Yleiset päätelmät tai huomiot Komissio tukee yhteistä kantaa kokonaisuudessaan. 5. Komission lausumat Ks. liite LIITE EHDOTUS NEUVOSTON PÖYTÄKIRJAAN MERKITTÄVIKSI LAUSUMIKSI 3. Neuvosto pyytää komissiota arvioimaan direktiivin täytäntöönpanon tieteellisten tutkimusten ja tietojen perusteella ja ehdottamaan tarvittaessa asianmukaisia muutoksia. Komissio totesi, että toimivaltuutensa mukaisesti sen on varmistettava, että direktiivin säännöksiä sovelletaan.